
ЧЕЧИМ


2023-жылдын «22» августу	№ 124                         Москва шаары


Евразия экономикалык бирлигинин Бажы кодексинин 
2-беренесинин 8-пунктуна ылайык Евразия экономикалык комиссиясынын Коллегиясы чечти:
1. Бажы бирлигинин Комиссиясынын 2010-жылдын 
20-сентябрындагы № 378 «Бажы документтерин толтуруу үчүн колдонулуучу классификаторлор жөнүндө» чечимине тиркемеге ылайык өзгөртүү киргизилсин.
2. Ушул чечим расмий жарыяланган күндөн тартып 30 календардык күн өткөндөн кийин күчүнө кирет, ушул чечимдин тиркемесинде каралган өзгөртүүлөрдүн 1-пунктунан, 3-пунктунун «г» пунктчасынан, 5 жана 
6-пункттарынан башкасы.
Ушул Чечимдин тиркемесинде каралган өзгөртүүлөрдүн 1-пункту, 
3-пунктунун «г» пунктчасы, 5 жана 6-пункттары бул Чечим расмий жарыяланган датадан тартып 30 календардык күн өткөндөн кийин бирок 2023-жылдын 1-октябрынан эрте эмес күчүнө кирет.

ТИРКЕМЕ
Евразия экономикалык комиссиясынын Коллегиясынын 2023-ж. 
22-августундагы № 124 чечимине  



Бажы бирлигинин Комиссиясынын 2010-жылдын 
20-сентябрындагы № 378 чечимине киргизилип жаткан 
ӨЗГӨРТҮҮЛӨР

«24. Бажы алымдарын, салыктарды, атайын, демпингге каршы, компенсациялык алымдарды төлөө боюнча милдеттердин аткарылышы камсыз кылынбаган учурлардын классификатору бекитилсин 
(28-тиркеме).».
2. Бажы төлөмдөрүн төлөө боюнча жеңилдиктер классификаторунун 3.4.2-бөлүмчөсүнүн 3.4.2-пункту (7-тиркеме) төмөнкүдөй мазмундагы позициялар менен толукталсын:
	««Эркин кампанын бажы жол-жобосуна же «Qyzyljar» атайын экономикалык зонанын эркин бажы аймагынын бажы жол-жобосуна жайгаштырылган транспорт каражаттарынын жана (же) айыл чарба техникасынын курамындагы чийки затты жана (же) материалдарды, ошондой эле алардын компоненттерин импорттоого карата КНС төлөөдөн бошотуу,
	СХ

	Иштетилбеген баалуу металлдарды, баалуу металлдардын сыныктарын жана калдыктарын жана баалуу металлдарды камтыган чийки зат товарларын импорттоого карата КНС төлөөдөн бошотуу
	ДМ

	«Астана Хаб» эл аралык технологиялык паркынын катышуучулары болуп саналган салык төлөөчүлөр тарабынан алып келинген товарларга карата КНС төлөөдөн бошотуу 
	АХ

	Кыйыр салыктарды төлөө мөөнөтү өзгөртүлгөн товарларды импорттоого карата КНС төлөөдөн бошотуу
	КН

	Иштетилбеген камыш кантын импорттоого карата КНС төлөөдөн бошотуу
	СС

	Пестициддерди өндүрүү үчүн химиялык заттардын (чийки заттардын) импортуна карата КНС төлөөдөн бошотуу
	ХП

	Искусство чыгармаларынын импортуна карата КНС төлөөдөн бошотуу
	ПИ

	Атайын экономикалык зонанын же эркин кампанын аймагында өндүрүлгөн даяр продукциянын курамындагы товарларды импорттоого карата КНС төлөөдөн бошотуу
	ГП».


3. Документтердин жана маалыматтардын түрлөрүнүн классификаторунда (8-тиркеме):
а) 6-бөлүмдө:
аталышы төмөнкүдөй редакцияда баяндалсын:
«6. Товардын чыккан жери жөнүндө документтер жана товардын чыккан жери менен байланышкан башка документтер»;
06011 кодундагы позициядагы «товарлардын» деген сөз «товардын» деген сөз менен алмаштырылсын;
06013 кодундагы позиция төмөнкү редакцияда берилсин:
	«06013
	«А» формасындагы товардын чыккан жери жөнүндө сертификат;


06014 кодундагы позициядагы «жалпы форманын» деген сөздөр алып салынсын;
06999 кодундагы позиция төмөнкү редакцияда баяндалсын:
	«06999
	Товардын чыккан жери менен байланышкан башка документтер»;


б) 7-бөлүм 07018 кодундагы позициядан кийин төмөнкүдөй мазмундагы позиция менен толукталсын:
	«07019
	Бажы алымдарын, салыктарды, атайын, демпингге каршы, компенсациялык алымдарды төлөө боюнча милдеттерди аткарууну камсыз кылуунун өлчөмүнүн эсеби»;


в) 9-бөлүмдө: 
09043 кодундагы позициядан кийин төмөнкүдөй мазмундагы позиция менен толукталсын:
	«09044
	Бажы ташуучулардын реестрине киргизүү жөнүндө күбөлүк»;


09051 кодундагы позициядан кийин төмөнкүдөй мазмундагы позициялар менен толукталсын:
	«09053
	Бажы документтерине өзгөртүүлөрдү (толуктоолорду) киргизүү жөнүндө кайрылуу

	09054
	Евразия экономикалык бирлигине кошулган Евразия экономикалык бирлигинин мүчө – мамлекетине ЕАЭБ ТЭИ ТН 8702 жана 8703 товардык позицияларында 8704 21 жана 8704 31 субпозицияларында классификацияланган жеңил автомобилдерди жана башка моторлуу транспорт каражаттарын Евразия экономикалык бирлигине кошулуу жөнүндө эл аралык келишимге ылайык бул мамлекет колдонгон коюмдар боюнча ташып кирүүдө төлөнгөн бажы алымдарынын, салыктардын суммалары эсептелген бажы кириштөө ордери же башка бажы документи


	09055
	аталган транспорт каражаттарын Евразия экономикалык бирлигине кошулган Евразия экономикалык бирлигинин мүчө – мамлекетине алып келүүдө Евразия экономикалык бирлигине кошулуу жөнүндө эл аралык келишимдерге ылайык бул мамлекеттерге колдонулган коюмдар боюнчатөлөнгөн суммалардын жана Евразия экономикалык бирлигинин Бажы кодексине ылайык белгиленген коюмдар боюнча төлөнүүгө тийиш болгон суммалардын айырмасынын өлчөмүндө бажы алымдарын, салыктарды эсептөө жана төлөө максатында ЕАЭБ ТЭИ ТН 8702 жана 8703 товардык позицияларында, 8704 21 жана 8704 31 субпозицияларында классификацияланган жеңил автомобилдерге жана башка моторлуу транспорт каражаттарына карата толтурулган бажылык кириштөө ордери же башка бажы документи, 


	09056
	Бажы кириш ордери (09054 жана 09055 коддору менен позицияларда көрсөтүлгөн документтерден башкасы)»;


г) 10-бөлүм 10052 кодундагы позициядан кийин төмөнкүдөй мазмундагы позициялар менен толукталсын:
	«10053
	Ишинин регионунда Евразия экономикалык бирлигинин Бажы кодексинин 155- беренесинин 4-пунктунда каралган учурларда товарлар бажы кампасында же бажы кампасы болуп саналбаган жерлерде сактала турган Евразия экономикалык бирлигине мүчө мамлекеттердин бажы органдарынын классификаторуна ылайык бажы органынын коду (Россия Федерациясы үчүн)


	10054
	Юридикалык жакты бажы кампаларынын ээлеринин реестрине киргизүүнү ырастаган документтин номери (юридикалык жакты бажы кампаларынын ээлеринин реестрине киргизүү жөнүндө күбөлүктүн номери) же бажы кампаларынын ээлеринин реестриндеги юридикалык жактын каттоо номери же юридикалык жакты ачык типтеги бажы кампалары үчүн бажы кампаларынын ээлеринин реестрине киргизүү жөнүндө маалыматтардын каттоо номери 

	10055
	Юридикалык жакты бажы кампаларынын ээлеринин реестрине киргизүүнү ырастаган документтин номери (юридикалык жакты бажы кампаларынын ээлеринин реестрине киргизүү жөнүндө күбөлүктүн номери) же бажы кампаларынын ээлеринин реестриндеги юридикалык жактын каттоо номери же юридикалык жакты жабык типтеги бажы кампалары үчүн бажы кампаларынын ээлеринин реестрине киргизүү жөнүндө маалыматтардын каттоо номери

	10056
	Товарларды бажы кампасы болуп саналбаган жерлерде сактоого уруксат берген документтин номери жана датасы, ал эми Евразия экономикалык бирлигине мүчө мамлекеттердин мыйзамдарына ылайык бажы контролунун зоналарын эсепке алуу жүргүзүлсө - бажы контролунун зонасынын номери (бажы контролунун зонасынын каттоо номери), анда товарлар Евразия экономикалык бирлигинин Бажы кодексинин 155-беренесинин 4-пунктуна ылайык сакталат.

	10057
	Юридикалык жакты алымсыз соода дүкөндөрүнүн ээлеринин реестрине киргизүүнү ырастаган документтин номери (юридикалык жакты алымсыз соода дүкөндөрүнүн ээлеринин реестрине киргизүү жөнүндө күбөлүктүн номери), же алымсыз соода дүкөндөрүнүн ээлеринин реестриндеги юридикалык жактын каттоо номери, же алымсыз соода дүкөндөрүнүн ээлеринин реестрине юридикалык жакты киргизүү жөнүндө маалыматтардын каттоо номери».


4. Алуу бажы органдарына жүктөлгөн салыктардын, жыйымдардын жана башка төлөмдөрдүн түрлөрүнүн классификаторунун 6.3-бөлүкчөсү (9-тиркеме), 4270 кодундагы позициядан кийин төмөнкүдөй мазмундагы позиция менен толукталсын:
	«Минералдык жана газдалган, канттын же башка таттуу же даам-жыпар жыттуу заттардын кошулмаларын камтыган сууга акциз
	4280».


5. Бажы транзитин сакталышын камсыз кылуу чараларынын классификатору (18-тиркеме) күчүн жоготту деп таанылсын.
6. Төмөнкүдөй мазмундагы 28-тиркеме менен толукталсын: 

«№ 28 ТИРКЕМЕ
Бажы бирлигинин Комиссиясынын 
2010-ж. 20 сентябрындагы № 378 
чечимине 


Бажы алымдарын, салыктарды, атайын, демпингге каршы, компенсациялык алымдарды төлөө боюнча милдеттердин аткарылышын камсыз кылбоо учурларынын 
КЛАССИФИКАТОРУ


	Код
	Бажы алымдарын, салыктарды, атайын, демпингге каршы, компенсациялык алымдарды төлөө боюнча милдеттердин аткарылышын камсыз кылбоо учурларынын аталышы

	101
	Бажы алымдарын, салыктарды төлөө боюнча милдеттерди аткарууну камсыздоонун өлчөмү жана атайын, демпингге каршы, компенсациялык алымдарды төлөө боюнча милдеттерди аткарууну камсыздоонун өлчөмү, эгерде мындай камсыздоону берүү Евразия экономикалык бирлигинин Бажы кодексинин 143-беренесинин 1-пунктунун 2-пунктчасына ылайык товарларды бажы транзитинин жол-жобосунун алдында жайгаштыруунун шарты болуп саналса, жалпысынан Транзиттик декларацияны каттоо күнүнө карата колдонулган валюталардын курсу боюнча 500 Еврого барабар суммадан ашпайт

	102
	Бажы транзитинин бажы жол-жобосуна жайгаштырылган товарлардын декларанты катары декларацияланып жаткан товарларды ташыган (транспорттогон) бажы ташуучусу чыгат

	103
	бажы транзитинин бажы жол-жобосуна жайгаштырылган товарлардын декларанты катары биринчи же үчүнчү типтеги ыйгарым укуктуу экономикалык операторлордун реестрине киргизүү жөнүндө күбөлүгү бар ыйгарым укуктуу экономикалык оператор чыгат

	104
	Бажы транзитинин бажы жол-жобосуна жайгаштырылган товарлар, мындай ташуу (транспорттоо) транспорттун эки же андан ашык түрүн пайдаланып товарларды ташуунун (транспорттоонун) бөлүгү болуп саналган учурларды кошпогондо, темир жол транспорту менен ташылат

	105
	Бажы транзитинин бажы жол-жобосуна жайгаштырылган товарлар, мындай ташуу (транспорттоо) транспорттун эки же андан ашык түрүн пайдаланып товарларды ташуунун (транспорттоонун) бөлүгү болуп саналган учурларды кошпогондо, аба транспорту менен ташылат 

	106
	Бажы транзитинин бажы жол-жобосуна жайгаштырылган товарлар, мындай ташуу (транспорттоо) транспорттун эки же андан ашык түрүн пайдаланып товарларды ташуунун (транспорттоонун) бөлүгү болуп саналган учурларды кошпогондо, өткөргүч түтүк транспорту менен өткөрүлөт  

	107
	Бажы транзитинин бажы жол-жобосуна жайгаштырылган чет өлкөлүк товарлар мындай ташуу транспорттун эки же андан ашык түрүн пайдаланып товарларды ташуунун бөлүгү болуп саналган учурларды кошпогондо суу кемелери, анын ичинде Евразия экономикалык бирлигине мүчө мамлекеттин жана (же) Евразия экономикалык бирлигине мүчө мамлекеттердин деңиз портторунун ортосунда аралаш (дарыя – деңиз) сүзгөн кемелер менен Евразия экономикалык бирлигине мүчө мамлекеттердин жана (же) Евразия экономикалык бирлигине мүчө мамлекеттердин ички суу жолдоруна кирбестен ташылат


	108
	Бажы транзитинин бажы жол-жобосуна киргизилген Евразия экономикалык бирлигинин товарларынын декларанты катары Евразия экономикалык бирлигинин товарлары бажы транзитинин бажы жол-жобосуна жайгаштырылган Евразия экономикалык бирлигине мүчө мамлекеттин мамлекетинде транзиттик декларация катталган күнү бажы алымдарын, салыктарды, атайын, демпингге каршы, компенсациялык алымдарды, пайыздарды, туумдарды төлөө боюнча белгиленген мөөнөттө аткарылбаган милдеттенме жок, ошондой эле эгерде бул аймагында Евразия экономикалык бирлигинин товарлары бажы транзитинин бажы жол-жобосуна жайгаштырылган Евразия экономикалык бирлигинин мүчө мамлекетинин мыйзамдарында каралса, административдик укук бузуулар жөнүндө иштер боюнча администрациялык жоопкерчиликке тартуу жөнүндө соттун же ыйгарым укуктуу органдын (кызмат адамынын) мыйзамдуу күчүнө кирген чечимдеринин негизинде дайындалган белгиленген мөөнөттө төлөнбөгөн административдик айыптар жок Евразия экономикалык бирлигине мүчө мамлекеттин жагы чыгат. 

	109
	Бажы органы тарабынан бажы транзитинин бажы жол-жобосуна жайгаштырылган товарларга карата бажылык коштоо колдонуу жөнүндө чечим кабыл алынды

	110
	Бажы транзитинин бажы жол-жобосуна жайгаштырылган товарлар Евразия экономикалык бирлигинин бажы аймагында жайгашкан дипломатиялык өкүлчүлүктөр жана консулдук мекемелер тарабынан расмий пайдалануу үчүн арналган, бул жөнүндө жөнөткөн бажы органында жөнөткөн бажы органы жайгашкан Евразия экономикалык бирлигинин мүчө мамлекетинин тышкы иштер министрлигинин ар бир конкреттүү ташуу боюнча маалыматы бар.

	111
	Бажы транзитинин бажы жол-жобосунун жайгаштырылган товарлар Евразия экономикалык бирлигинин бажы аймагында жайгашкан эл аралык уюмдардын алдындагы мамлекеттердин өкүлчүлүктөрү, эл аралык уюмдар же алардын өкүлчүлүктөрү, башка уюмдар же алардын өкүлчүлүктөрү тарабынан расмий пайдалануу үчүн арналган, ал жөнүндө жөнөткөн бажы органында жөнөткөн бажы органы жайгашкан Евразия экономикалык бирлигинин мүчө мамлекетинин тышкы иштер министрлигинин ар бир конкреттүү ташуу боюнча маалыматы бар.

	112
	Бажы транзитинин бажы жол-жобосуна жайгаштырылган товарлар, анын ичинде дипломатиялык өкүлчүлүктөрдүн кызматкерлери, консулдук мекемелердин кызматкерлери, эл аралык уюмдардын алдындагы мамлекеттердин өкүлчүлүктөрүнүн, эл аралык уюмдардын же алардын өкүлчүлүктөрүнүн, Евразия экономикалык бирлигинин бажы аймагында жайгашкан башка уюмдардын же алардын өкүлчүлүктөрүнүн персоналдары (кызматкерлери, кызмат адамдары), ошондой эле алардын үй-бүлө мүчөлөрү баштапкы колдонуу үчүн товарларды кошкондо жеке пайдалануу үчүн арналган, ал жөнүндө жөнөткөн бажы органында жөнөткөн бажы органы жайгашкан Евразия экономикалык бирлигинин мүчө мамлекетинин тышкы иштер министрлигинин ар бир конкреттүү ташуу боюнча маалыматы бар

	113
	Бажы транзитинин бажы жол-жобосуна жайгаштырылган товарлар маданий, илимий-изилдөө максаттарында пайдалануу, спорттук мелдештерди өткөрүү же аларга даярдык көрүү, табигый кырсыктардын, авариялардын, катастрофалардын кесепеттерин жоюу, Евразия экономикалык бирлигине мүчө мамлекеттердин коргонуу жөндөмдүүлүгүн жана мамлекеттик (улуттук) коопсуздугун камсыз кылуу, алардын Куралдуу Күчтөрүн кайра жабдуу, Евразия экономикалык бирлигине мүчө мамлекеттердин мамлекеттик чек араларын коргоо, Евразия экономикалык бирлигине мүчө мамлекеттердин мамлекеттик органдары тарабынан пайдалануу үчүн арналган, бул тууралуу Евразия экономикалык комиссиясы тарабынан аныкталган жөнөткөн бажы органы аймагында жайгашкан Евразия экономикалык бирлигинин мүчө мамлекетинин бажы органына  тарабынан берилген бажы алымдарын, салыктарды төлөө боюнча милдеттерин аткарууну камсыз кылбастан жана (же) атайын, демпингге каршы, компенсациялык алымдарды төлөө боюнча милдеттерди аткарууну камсыз кылбастан мындай товарларды Евразия экономикалык комиссиясы тарабынан аныкталган жөнөткөн бажы органы аймагында жайгашкан Евразия экономикалык бирлигинин мүчө мамлекетинин бажы органына  чыгаруу жөнүндө өтүнүч берген Евразия экономикалык бирлигинин кызыкдар мүчө мамлекеттин  тиешелүү мамлекеттик органынын ырастоосу бар

	114
	Бажы транзитинин бажы жол-жобосуна жайгаштырылган жана автомобиль транспорту менен ташылган товарларды бажылык декларациялоо ички керектөө үчүн чыгаруунун бажы жол-жобосуна жайгаштыруу максатында Евразия экономикалык бирлигинин Бажы кодексинин 114-беренесинде аныкталган өзгөчөлүктөр менен ишке ашырылса жана эгер бажы транзитинин бажы жол-жобосуна ылайык ташуу товарларга декларация берилген евразия экономикалык бирлигине мүчө мамлекеттин аймагы боюнча гана жүзөгө ашырылса жана эгерде бажы транзитинин бажы жол-жобосуна жайгаштырылган товарлардын декларанты жана ички керектөө үчүн чыгаруу бажы жол-жобосуна жайгаштырылган товарлардын декларанты болуп бир эле жак эсептелген учурда мындай товарларга карата бажы алымдары, салыктар, атайын, демпингге каршы, компенсациялык алымдар төлөнсө

	115
	Эл аралык почта жөнөтүүлөрүн декларанты болуп бажы транзитинин бажы жол-жобосуна жайгаштырууда почта байланышынын дайындалган оператору чыкса

	116
	Бажы транзитинин бажы жол-жобосуна жайгаштырылган эл аралык почта жөнөтүүлөрү эл аралык почта алмашуу жайына (мекемесине) жеткирилүүгө тийиш

	117
	Евразия экономикалык бирлигинин Бажы кодексинин 263-беренесине ылайык бажы транзитинин бажы жол-жобосуна жайгаштырылуучу жеке пайдалануу үчүн товарлар, Евразия экономикалык бирлигинин бажы аймагына мындай таанууну же мындай статусту ырастаган документтер берилген шартта Евразия экономикалык бирлигине мүчө мамлекетине туруктуу жашоо үчүн көчүп келген же Евразия экономикалык бирлигинин мүчө  мамлекетинин мыйзамдарына ылайык аргасыз көчүп келген качкын статусун алган, чет өлкөлүк жеке адамдар тарабынан ташылып келинет

	118
	Евразия экономикалык бирлигинин Бажы кодексинин 263-беренесине ылайык бажы транзитинин бажы жол-жобосуна жайгаштырылуучу жеке пайдалануу үчүн товарлар, Евразия экономикалык бирлигинин бажы аймагына мындай ниеттин ырастаган документтерди берген шартта Евразия экономикалык бирлигине мүчө мамлекетке туруктуу жашоого көчүп келүүгө, ошол Евразия экономикалык бирлигине мүчө мамлекеттин мыйзамдарына ылайык аргасыз көчүп келген качкын статусун алууга ниети бар чет өлкөлүк жеке адамдар тарабынан ташылып келинет. 

	119
	Евразия экономикалык бирлигинин Бажы кодексинин 
263-беренесинин 1-пунктунун 3-пунктчасында көрсөтүлгөн, Евразия экономикалык бирлигинин Бажы кодексинин 
263-беренесине ылайык бажы транзитинин бажы жол-жобосуна жайгаштырылган жеке пайдалануу үчүн товарлар, Евразия экономикалык бирлигинин бажы аймагына Евразия экономикалык бирлигине мүчө мамлекеттердин дипломатиялык өкүлчүлүктөрдүн башчылары, дипломатиялык өкүлчүлүктөрүнүн дипломатиялык жана административдик-техникалык персоналдарынын мүчөлөрү, Евразия экономикалык бирлигине мүчө мамлекеттердин консулдук мекемелеринин башчылары жана башка консулдук кызмат адамдары, консулдук  мекемелеринин консулдук кызматчылары, 
Евразия экономикалык бирлигинин бажы аймагынан тышкары жайгашкан Евразия экономикалык бирлигине мүчө мамлекеттердин эл аралык уюмдарга караштуу өкүлчүлүктөрүнүн кызматкерлери алар менен чогуу жашаган алардын үй – бүлө мүчөлөрү же мындай адамдардын атынан жана тапшырмасы боюнча иш алып барган башка адамдар тарабынан бажы алымдарын, салыктарды төлөөдөн бошотуп ташып кирүү шарттарынын сакталышын ырастаган Евразия экономикалык бирлигине мүчө мамлекеттердин мыйзамдарына ылайык берилүүчү документтер берилген шартта ташылып келинет

	
	

	120
	Евразия экономикалык бирлигинин Бажы кодексинин 
263-беренесинин 1-пунктунун 4-пунктчасында көрсөтүлгөн, Евразия экономикалык бирлигинин Бажы кодексинин 
263-беренесине ылайык бажы транзитинин бажы жол-жобосуна жайгаштырылган жеке пайдалануу үчүн товарлар, Евразия экономикалык бирлигинин бажы аймагына дипломатиялык өкүлчүлүктөрдүн кызматкерлери, консулдук мекемелердин кызматкерлери, Евразия экономикалык бирлигинин бажы аймагында жайгашкан эл аралык уюмдарга караштуу мамлекеттердин өкүлчүлүктөрүнүн, эл аралык уюмдардын же алардын өкүлчүлүктөрүнүн, башка уюмдардын же алардын өкүлчүлүктөрүнүн кызматкерлери (кызматкерлери, кызмат адамдары), алар менен чогуу жашаган үй-бүлө мүчөлөрү тарабынан алар ушундай кызматкерлер, жумушчулар, персонал же алардын үй-бүлө мүчөлөрү экендиги ырастаган шартта  ташылып келинет

	121
	Евразия экономикалык бирлигинин Бажы кодексинин 
263-беренесинин 1-пунктунун 5-пунктчасында көрсөтүлгөн, Евразия экономикалык бирлигинин Бажы кодексинин 
263-беренесине ылайык бажы транзитинин бажы жол-жобосуна жайгаштырылган жеке пайдалануу үчүн товарлар, Евразия экономикалык бирлигинин бажы аймагына дипломатиялык өкүлчүлүктөрдүн жана консулдук мекемелердин башчылары, дипломатиялык өкүлчүлүктөрдүн дипломатиялык персоналынын мүчөлөрү жана консулдук мекемелердин консулдук кызмат адамдары, алар менен чогу жашаган үй-бүлө мүчөлөрү тарабынан ушундай адамдар же алардын үй-бүлө мүчөлөрү болуп эсептелгендигин ырастаган шартта ташылып келинет 

	122
	Эгерде товарлар ошол Евразия экономикалык бирлигине мүчө мамлекеттин аймагы боюнча ташалса (транспорттолсо) товарлар бажы транзитинин бажы жол-жобосуна жайгаштырылган Евразия экономикалык бирлигине мүчө мамлекеттин мыйзамдарында белгиленген бажы алымдарын, салыктарды, атайын, демпингге каршы, компенсациялык алымдарды төлөө боюнча милдеттердин аткарылышы камсыздалбаган учурлар


	123
	Евразия экономикалык бирлигинин алкагындагы эл аралык келишимдерде жана (же) Евразия экономикалык бирлигине мүчө мамлекеттердин үчүнчү тарап менен эл аралык келишимдеринде каралган бажы транзитинин бажы жол-жобосуна жайгаштырылган товарларга бажы алымдарын, салыктарды, атайын, демпингге каршы, компенсациялык алымдарды төлөө боюнча милдеттердин аткарылышы камсыздалбаган учурлар

	124
	Жеке пайдалануу үчүн товарлар бажы транзитинин бажы жол-жобосуна жайгаштырылган Евразия экономикалык бирлигине мүчө мамлекеттин мыйзамдарында белгиленген бажы алымдарын, салыктарды, атайын, демпингге каршы, компенсациялык алымдарды төлөө боюнча милдеттердин аткарылышы камсыздалбаган учурлар

	125
	Евразия экономикалык бирлигинин Бажы кодексинин 304-беренесинин 1-пунктунун 1-пунктчасынын үчүнчү абзацына ылайык Евразия экономикалык комиссиясы тарабынан белгиленген бажы алымдарын, салыктарды, атайын, демпингге каршы, компенсациялык алымдарды төлөө боюнча милдеттердин аткарылышы камсыздалбаган учурлар».

